Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: tárgyi feltételek stb.) lehet kérni.” Megjegyzem továbbá, hogy a jogalkotásról szóló 1987. évi XI. törvény (a továbbiakban: Jat.) 40. § (1) bekezdése alapján csak a törvényjavaslathoz csatolhat indokolást az elõterjesztõ, elvileg nincs
Paragraph Index: 1340

5. A fentieken túl a Legfelsõbb Bíróság utóbbi idõben követett – és az adatvédelmi biztoséval ellentétes – gyakorlata az alkotmánykonform értelmezés követelményének sem felel meg. Megjegyzem, az alkotmánykonform értelmezés mint interpretációs módszer nemcsak az Alkotmánybíróság (AB) által alkalmazható, hanem minden jogalkalmazó, így a rendes bíróságok számára is igénybe vehetõ értelmezési eszköz.6 Míg az AB az alkotmánykonform értelmezést a támadott norma megsemmisítése helyett, annak az Alkotmánynyal összhangban levõ értelmezési tartományának meghatározására használja, addig a bírák azzal, hogy a konkrét ügyben a jogszabály lehetséges értelmezési lehetõségei közül az Alkotmánynak megfelelõt alkalmazzák, a jogrendszer eseti döntésekre is kiterjedõ alkotmányosságát biztosítják. 6 497/2002. AB végzés. 2006/162/II. szám Az általam következetesen képviselt álláspont jelenik az államháztartás mûködési rendjérõl szóló 217/1998. (XII. 30.) Korm. rendelet (a továbbiakban: R.) 157/B. § (4) bekezdésében is: „amennyiben olyan adat megismertetésére irányul a kérelem, melyet már e rendelet szerinti módon kötelezõen közzétettek, a kérelmezõt errõl tájékoztatni kell – a fellelhetõséget is ideértve. Ez nem mentesíti a szervet az adatszolgáltatási kötelezettsége alól.” Amennyiben továbbra is a BH 2004. 16. számon közzétett határozatban foglaltak lesznek irányadók, úgy eltérõ, diszkriminatív szabályok érvényesülnének az R. és más jogszabályok alapján közzéteendõ adatok vonatkozásában. Míg az R. hatálya alá tartozó adatok esetében egyedi kérelemre történõ adatszolgáltatási kötelezettség áll fenn, addig ez a kötelezettség más jogszabály által vagy egyéb módon közzéteendõ közérdekû adatokra nem vonatkozna. Egy ilyen értelmezés a közérdekû adatkérés tárgyára tekintettel különböztetné meg az adatigénylõket. Mivel a közérdekû adat megismeréséhez való jog alapvetõ jog, így a megkülönböztetést a szükségesség-arányossági teszt alapján kellene igazolni, és nem látok olyan kényszerítõ indokot, ami a jogalanyok eltérõ kezelését indokolná. * * * A kifejtettekre tekintettel és az információszabadság érvényesítésével kapcsolatos egységes ítélkezés gyakorlat kialakítása érdekében kérem Elnök Urat, tegye megfontolás tárgyává, hogy élve a Bszi. 31. § (1) bekezdése a) pontjában biztosított jogával, az ügyben a jogegységi tanács eljárását indítványozza. Engedje meg, hogy – amennyiben erre igény mutatkozik – szakmai segítségemet felajánljam. Budapest, 2005. április 18. Megkülönböztetett tisztelettel: Dr. Péterfalvi Attila LEGFELSÕBB BÍRÓSÁG ELNÖKE Dr. Péterfalvi Attila úrnak adatvédelmi biztos Budapest Tisztelt Adatvédelmi Biztos úr! Az információszabadság érvényesülésével kapcsolatos bírósági gyakorlattal kapcsolatban jogegységi eljárás kezdeményezését javasoló levelére válaszolva arról tájékoztatom, hogy felvetéseinek körültekintõ vizsgálata után meggyõzõdtem, jogegységi eljárás kezdeményezése nem indokolt. A felmerült jogkérdés a következõ: a közfeladatot ellátó szerv akkor is köteles-e a kezelésében lévõ közérdekû adatot egyéni kérelemre kiszolgáltatni, ha a kérdéses közérdekû adatnak a nyilvánossággal való megismertetését, az adatról való tájékoztatás idejét és módját külön jogszabály megállapítja, és annak a közfeladatot ellátó szerv maradéktalanul eleget tesz. A Legfelsõbb Bíróság ebben a jogkérdésben elõször a Pf.IV.25.573/2001. számú ügyben hozott érdemi határozatot. A Legfelsõbb Bíróság a személyes adatok védelmérõl és a közérdekû adatok nyilvánosságáról szóló 1992. évi LXIII. törvény (Avt.) 19. és 20. §-a egybevetésével a következõ álláspontot fogadta el. A kereset a perbe vont felsõoktatási intézmény felvételi rendjére vonatkozó adatok kiadására irányult. Az alperes a felsõoktatási intézmények felvételi eljárásával kapcsolatos adatok nyilvánosságra hozatalának rendjét meghatározó

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes